Foto: Steve Marcus/Michael Reaves/Getty Images Rossiyalik jangchi Habib Nurmagomedov va irlandiyalik Konor Makgregor o‘rtasidagi jang 6 oktabr kuni bo‘lib o‘tadi. Bu haqda TASS xabar bermoqda. Mutlaq jangchilar chempionati (UFC) prezidenti Dana Uaytning so‘zlariga ko‘ra, jang Las-Vegasdagi UFC 229’ning asosiy voqeasi bo‘ladi. Hozir Nurmagomedov tashkilotning yengil vazn toifasidagi kamariga egalik qiladi. Makgregor yarim yengil va yengil vazn toifalaridagi sobiq chempion sanaladi. Eslatib o‘tamiz, avvalroq Nurmagomedov Makgregorni ko‘chada ko‘rib qolsa yaxshilab do‘pposlashi haqida aytgandi.